proxectonos/corpus_dominio_legal_administrativo_tmp huggingface dataset:
DECRETO 2/2014, do 8 de xaneiro, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 17/01/2014

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo), e no artigo 9.e) do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada polo Sindicato Labrego Galego (SLG) o 10 de decembro de 2013,
Artigo 1
Que cese como membro titular no Consello Económico e Social de Galicia Xosé Pérez Rei, en representación do Sindicato Labrego Galego (SLG).
Artigo 2
Que cese como membro suplente no Consello Económico e Social de Galicia Ramón Barreiro Carnota, en representación do Sindicato Labrego Galego (SLG).
Santiago de Compostela, oito de xaneiro de dous mil catorce
DECRETO 3/2014, do 8 de xaneiro, polo que se dispón o nomeamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 17/01/2014

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo), e nos artigos 8 e 10 do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada polo Sindicato Labrego Galego (SLG) o 10 de decembro de 2013,
Artigo 1
Nomear membro titular no Consello Económico e Social de Galicia a Ramón Barreiro Carnota, en representación do Sindicato Labrego Galego (SLG).
Artigo 2
Nomear membro suplente no Consello Económico e Social de Galicia a María Jesús Vieites Calvo, en representación do Sindicato Labrego Galego (SLG).
Santiago de Compostela, oito de xaneiro de dous mil catorce
RESOLUCIÓN do 17 de decembro de 2013 pola que se publica o plan de estudos do máster universitario en Turismo Urbano e Xestión de Empresas Turísticas.
Universidade de Santiago de Compostela — III. Outras disposicións — 16/01/2014

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 24 de febreiro de 2012 (publicado no BOE do 26 de marzo pola Resolución do secretario xeral de Universidades do 5 de marzo).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008,
Publicar o plan de estudos conducente á obtención do título oficial de máster universitario en Turismo Urbano e Xestión de Empresas Turísticas, que quedará estruturado segundo consta no anexo.
Santiago de Compostela, 17 de decembro de 2013
Cadro 1. Distribución de créditos ECTS segundo tipo de materia.
Orientación profesional.
Orientación investigadora.
Orientación académica.
O/a alumno/a ten que facer necesariamente unha orientación:
– Orientación profesional: ten que realizar as prácticas externas (9 ECTS).
– Orientación investigadora: debe cursar as materias optativas vinculadas: Metodoloxía de Investigación: Cartografía Aplicada ao Turismo e Metodoloxía de Investigación en Xestión de Empresas Turísticas. Para as outras orientacións estas dúas materias teñen carácter optativo.
– Orientación académica: debe elixir 18 ECTS optativos sen restricións.
Cadro 2. Materias, créditos e distribución temporal do máster.
ORDE do 20 de decembro de 2013 pola que se declaran de utilidade pública asociacións inscritas no Rexistro de Asociacións da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 02/01/2014

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude das asociacións, foron instruídos os expedientes de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e neles constan a documentación e os informes previstos na citada norma.
De conformidade cos informes favorables de declaración de utilidade pública emitidos polos instrutores dos expedientes,
Declarar de utilidade pública as seguintes asociacións:
• Federación Galega de Dano Cerebral (Fegadace), inscrita no rexistro central de asociacións co número 2007-184-2.
• Buxa, Asociación Galega do Patrimonio Industrial, inscrita no rexistro central de asociacións co número 2008-12230-1.
• Asociación Banco de Alimentos Rías Altas (Balrial), inscrita no rexistro provincial de asociacións da Coruña co número 2010-14749-1.
Contra esta orde, que pon fín á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 20 de decembro de 2013
RESOLUCIÓN do 17 de decembro de 2013 pola que se publica o plan de estudos do máster universitario en Planificación e Xestión do Desenvolvemento Territorial.
Universidade de Santiago de Compostela — III. Outras disposicións — 15/01/2014

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 20 de setembro de 2013 (publicado no BOE do 15 de novembro por Resolución do secretario xeral de Universidades do 24 de outubro).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008,
Publicar o plan de estudos conducente á obtención do título oficial do máster universitario en Planificación e Xestión do Desenvolvemento Territorial, que quedará estruturado segundo consta no anexo.
Santiago de Compostela, 17 de decembro de 2013
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
RESOLUCIÓN do 17 de decembro de 2013 pola que se publica o plan de estudos do máster universitario en Neurociencia.
Universidade de Santiago de Compostela — III. Outras disposicións — 15/01/2014

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio por Resolución do secretario xeral de Universidades do 24 de abril).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008,
Publicar o plan de estudos conducente á obtención do título oficial do máster universitario en Neurociencia, que quedará estruturado segundo consta no anexo.
Santiago de Compostela, 17 de decembro de 2013
Cadro 1. Distribución de créditos ECTS segundo tipo de materia.
Cadro 2. Materias, créditos e módulos.
Máster segundo o R.D. 56/2005.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos.
Máster segundo o R.D. 1393/2007.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos.
RESOLUCIÓN do 17 de decembro de 2013 pola que se publica o plan de estudos do máster universitario en Política Lingüística e Planificación da Lingua Galega.
Universidade de Santiago de Compostela — III. Outras disposicións — 15/01/2014

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 15 de abril de 2011 (publicado no BOE do 15 de mayo de 2011 por Resolución do secretario xeral de Universidades do 26 de abril).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Política Lingüística e Planificación da Lingua Galega, que quedará estruturado segundo consta no anexo.
Santiago de Compostela, 17 de decembro de 2013
Rama de coñecemento: Artes e Humanidades.
Universidades participantes: Universidade de Santiago de Compostela, Universidade da Coruña e Universidade de Vigo.
Cuadro 1. Distribución de créditos ECTS segundo tipo de materia.
* Os titulados noutras licenciaturas distintas a Filoloxía Galega (ou equivalente) deberán cursar obrigatoriamente o módulo de adaptación (6 créditos, repartidos en dúas materias).
Cadro 2. Materias, créditos e distribución temporal do máster
RESOLUCIÓN do 7 de xaneiro de 2014 pola que se dá publicidade aos convenios de colaboración subscritos no terceiro cuadrimestre do ano 2013.
Axencia Turismo de Galicia — III. Outras disposicións — 15/01/2014

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xullo), imponlle a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Primeiro. Darlle publicidade á relación dos convenios de colaboración subscritos pola Axencia Turismo de Galicia nos meses de setembro, outubro, novembro e decembro do ano 2013 e que se incorpora como anexo I a esta resolución.
Segundo. Darlle publicidade ao convenio de colaboración subscrito no segundo cuadrimestre pola Axencia Turismo de Galicia e que se incorpora como anexo II a esta resolución.
Santiago de Compostela, 7 de xaneiro de 2014
RESOLUCIÓN do 17 de decembro de 2013, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 15/01/2014

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servicios Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Diversey España, S.L., de acordo coas seguintes bases:
1. Denominación do curso: curso para a capacitación de aplicadores/manipuladores de produtos biocidas. Nivel básico.
2. Entidade organizadora: Diversey España, S.L.
3. Datas: do 27 ao 29 de xaneiro de 2014.
4. Lugar de realización: Begano, S.A.
Avda. Alfonso Molina, s/n.
15008 A Coruña.
5. Número de prazas: máximo 25 alumnos.
6. Dirixido a: todo o persoal auxiliar das empresas que apliquen e/ou manipulen produtos biocidas.
7. Criterios de selección: por rigorosa orde de recepción de inscricións.
8. Presentación de solicitudes: solicitude segundo modelo anexo.
9. Programa:
10. Certificado de superación do curso: é obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, no caso de superalas, expedirá o certificado correspondente, co cal poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 17 de decembro de 2013
Entidade organizadora: Diversey España, S.L.
Datas: do 27 ao 29 de xaneiro de 2014.
Lugar de realización do curso: Begano, S.A.
Avda. Alfonso Molina, s/n.
15008 A Coruña.
Duración: 20 horas teórico-prácticas e 1 hora de avaliación.
Horario: das 6.00 ás 14.00 horas, agás o día 29 de xaneiro de 2014, que será en horario das 9.00 ás 14.00 horas.
Nº de prazas: máximo 25 alumnos.
Presentación de solicitudes: enviaranse a Diversey España, S.L., r/ Retama, nº 7, piso 7º, 28045 Madrid. Teléfonos: 608 77 30 21/678 64 53 25 ou por correo electrónico: javier.monerris@sealedair.com
RESOLUCIÓN do 13 de setembro de 2013 pola que se lle dá publicidade á relación de centros escolares beneficiarios das axudas para a distribución de froitas frescas ao alumnado de centros escolares de Galicia para o curso escolar 2013/14.
Fondo Galego de Garantía Agraria — III. Outras disposicións — 15/01/2014

Mediante Resolución do 23 de setembro de 2013 (DOG nº 185, do 27 de setembro) estableceuse o procedemento para a concesión das axudas para a distribución de froitas frescas ao alumnado de centros escolares e a convocatoria para o curso escolar 2013/14.
Esta convocatoria finánciase con cargo á aplicación orzamentaria 12.80.713F.779.0 do orzamento de gastos do Fondo Galego de Garantía Agraria para o curso 2013/14, por un importe máximo de 131.000 euros. Sen prexuízo do anterior, as ditas dotacións orzamentarias poderán incrementarse, se for procedente, con outros fondos procedentes do Fondo Europeo Agrícola de Garantía, dos orzamentos xerais do Estado e da Comunidade Autónoma.
De conformidade co disposto no artigo 21 da citada resolución e nos termos establecidos no artigo 15 da Lei 9/2007, do 13 de xuño, de subvencións de Galicia, o Fondo Galego de Garantía Agraria publicará no
Diario Oficial de Galicia
as axudas concedidas, sen prexuízo da publicación na sede electrónica da Consellería do Medio Rural e do Mar.
En virtude do exposto anteriormente,
Darlle publicidade á relación de centros escolares de educación infantil de segundo ciclo, educación primaria e educación secundaria obrigatoria, beneficiarios das axudas para a distribución de froita fresca ao alumnado de Galicia no curso escolar 2013/14.
Santiago de Compostela, 13 de setembro de 2013
RESOLUCIÓN do 12 de decembro de 2013 pola que se dá publicidade das axudas concedidas ao abeiro da Resolución do 2 de maio de 2013 pola que se establecen as bases reguladoras para a concesión, en réxime de concorrencia competitiva, das subvencións a axencias de viaxe para a promoción e comercialización do destino Galicia, e se procede á súa convocatoria para o ano 2013.
Axencia Turismo de Galicia — III. Outras disposicións — 03/01/2014

En cumprimento do disposto no artigo 15.1 da Lei 9/1997, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 20 das bases reguladoras da convocatoria,
Facer público no Diario Oficial de Galicia e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.770.0, crédito orzamentario 125.000 €, que figuran no anexo desta resolución, concedidas ao abeiro da Resolución do 2 de maio de 2013 pola que se establecen as bases reguladoras para a concesión, en réxime de concorrencia competitiva, das subvencións a axencias de viaxe para o promoción e comercialización do destino Galicia, e se procede á súa convocatoria para o ano 2013.
Santiago de Compostela, 12 de decembro de 2013
RESOLUCIÓN do 19 de decembro de 2013, da Secretaría Xeral de Medio Rural e Montes, pola que se lles dá publicidade ás axudas concedidas ao abeiro da Orde do 27 de febreiro de 2013, pola que se establecen as bases reguladoras das axudas para os investimentos en transformación e comercialización de produtos agrarios e forestais do período 2007-2013 e se convocan as cofinanciadas polo Fondo Europeo Agrícola de Desenvolvemento Rural (Feader) para o exercicio orzamentario de 2013.
Consellería do Medio Rural e do Mar — III. Outras disposicións — 03/01/2014

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvenciones concedidas con expresión da convocatoria, do programa e do crédito orzamentario a que se imputen, do beneficiario, da cantidade concedida e da finalidade ou finalidades da subvención.
Na súa virtude, esta secretaría xeral
Ordenar a publicación, no Diario Oficial de Galicia, das axudas concedidas con cargo á Orde do 27 de febreiro de 2013, pola que se establecen as bases reguladoras das axudas para os investimentos en transformación e comercialización de produtos agrarios e forestais do período 2007-2013 e se convocan as cofinanciadas polo Fondo Europeo Agrícola de Desenvolvemento Rural (Feader) para o exercicio orzamentario de 2013, que figuran como anexo nesta resolución.
Santiago de Compostela, 19 de decembro de 2013
1. Finalidade: axudas para os investimentos en transformación e comercialización de produtos agrarios realizadas por pemes e empresas intermedias.
– Partida orzamentaria: 12.20.741A.770, cofinanciada polo Fondo Europeo Agrícola de Desenvolvemento Rural (Feader) no marco do Programa de Desenvolvemento Rural de Galicia 2007-2013.
– Beneficiarios e axudas concedidas:
2. Finalidade: axudas para os investimentos en transformación e comercialización de produtos forestais realizados por microempresas (serradoiros).
– Partida orzamentaria: 12.20.713D.770, cofinanciada polo Fondo Europeo Agrícola de Desenvolvemento Rural (Feader) no marco do Programa de Desenvolvemento Rural de Galicia 2007-2013.
– Beneficiarios e axudas concedidas:
RESOLUCIÓN do 12 de decembro de 2013 pola que se dá publicidade das axudas concedidas ao abeiro da Resolución do 2 de maio de 2013 pola que se establecen as bases reguladoras para a concesión, en réxime de concorrencia competitiva, das subvencións a entidades privadas para incentivar o turismo mediante a dotación de equipamento para empresas de servizos turísticos complementarios na Comunidade Autónoma de Galicia, e se procede á súa convocatoria para o ano 2013.
Axencia Turismo de Galicia — III. Outras disposicións — 03/01/2014

En cumprimento do disposto no artigo 15.1 da Lei 9/1997, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 20 das bases reguladoras da convocatoria,
Facer público no Diario Oficial de Galicia e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.770.0, crédito orzamentario 200.000 €, que figuran no anexo desta resolución, concedidas ao abeiro da Resolución do 2 de maio de 2013 pola que se establecen as bases reguladoras para a concesión, en réxime de concorrencia competitiva, das subvencións a entidades privadas para incentivar o turismo mediante a dotación de equipamento para empresas de servizos turísticos complementarios na Comunidade Autónoma de Galicia, e se procede a súa convocatoria para o ano 2013.
Santiago de Compostela, 12 de decembro de 2013
DECRETO 189/2013, do 27 de decembro, polo que se concede o título de Embaixador de Honra do Camiño de Santiago a título persoal a S.A.R. o Príncipe de Asturias.
Vicepresidencia e Consellería de Presidencia, Administracións Públicas e Xustiza — III. Outras disposicións — 03/01/2014

O artigo 3 do Decreto 163/2013, do 24 de outubro, polo que se regula a concesión do título de Embaixador de Honra do Camiño de Santiago, establece as categorías do título, unha a título persoal e outra de carácter institucional, cun máximo de oito títulos en cada categoría, e o artigo 4 do citado decreto sinala que o título concederase con carácter vitalicio por decreto do Consello da Xunta de Galicia.
Tendo en conta o previsto nos artigos antes indicados, o Goberno galego ten a vontade de outorgarlle a distinción á persoa que se indica a seguir.
Polo tanto, por proposta do vicepresidente e conselleiro de Presidencia, Administracións Públicas e Xustiza e logo do acordo do Consello da Xunta de Galicia, na súa reunión do día vinte e sete de decembro de dous mil trece,
Concederlle o título de Embaixador de Honra do Camiño de Santiago a título persoal e con carácter vitalicio a S.A.R. o Príncipe de Asturias.
Santiago de Compostela, vinte e sete de decembro de dous mil trece
RESOLUCIÓN do 19 de decembro de 2013, da Presidencia do Consello Consultivo de Galicia, pola que se fai público o acordo plenario polo que se establece o número, distribución de asuntos e composición das seccións do Consello Consultivo de Galicia para o ano 2014.
Consello Consultivo de Galicia — III. Outras disposicións — 09/01/2014

De conformidade co establecido no artigo 18 do Decreto 282/2003, do 22 de maio, polo que se aproba o Regulamento de organización e funcionamento do Consello Consultivo de Galicia, esta Presidencia resolve:
Facer público o Acordo plenario do 19 de decembro de 2013, do Consello Consultivo de Galicia, polo que se establecen o número, distribución de asuntos e composición das seccións do devandito Consello Consultivo para o 2014, do teor literal seguinte:
«Segundo o disposto nos artigos 15 e 16 da Lei 9/1995, do 10 de novembro, de creación do Consello Consultivo de Galicia, e nos artigos 16 e 18 do seu regulamento de organización e funcionamento, aprobado polo Decreto 282/2003, o Pleno do Consello Consultivo de Galicia, na súa reunión do día 19 de decembro de 2013, acorda:
1. Establecer o número e composición das seccións do Consello Consultivo de Galicia en relación coas solicitudes de ditames correspondentes ao ano 2014 da forma seguinte:
2. A distribución de asuntos entre elas efectuarase por quenda alternativa segundo a orde de entrada da solicitude de ditames.
3. Que, de acordo co parágrafo segundo do citado artigo 18, se publique este acordo no Diario Oficial de Galicia».
Santiago de Compostela, 19 de decembro de 2013
RESOLUCIÓN do 23 de decembro de 2013, da Dirección Xeral de Emprego e Formación, pola que se dá publicidade ás axudas concedidas ao abeiro da Orde do 27 de xullo de 2012, pola que se establecen as bases reguladoras das axudas e subvencións para os obradoiros de emprego, dentro dos programas mixtos de emprego e formación da Comunidade Autónoma de Galicia, e se procede á súa convocatoria para o ano 2012 (Diario Oficial de Galicia número 146, do 1 de agosto).
Consellería de Traballo e Benestar — III. Outras disposicións — 09/01/2014

O artigo 21.6 da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 12.04.322A.460.2, para o programa de obradoiros de emprego, no ámbito da Comunidade Autónoma de Galicia, ao abeiro da Orde do 27 de xullo de 2012 (Diario Oficial de Galicia número 146, do 1 de agosto).
Santiago de Compostela, 23 de decembro de 2013
RESOLUCIÓN do 25 de novembro de 2013, da Dirección Xeral de Emprego e Formación, pola que se procede á publicación das subvencións concedidas en virtude da Orde do 30 de decembro de 2011 pola que se establecen as bases reguladoras e se procede á convocatoria pública para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio de 2012.
Consellería de Traballo e Benestar — III. Outras disposicións — 09/01/2014

De conformidade co disposto no artigo 15 da Lei 9/2007, do 13 de xuño, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou as finalidades da subvención.
Finalidade: a execución das accións formativas dirixidas prioritariamente a traballadores e traballadoras desempregados para mellorar a súa cualificación profesional.
Norma reguladora: Orde do 30 de decembro de 2011 (Diario Oficial de Galicia nº 6, do 10 de xaneiro de 2012).
Aplicacións e créditos orzamentarios:
– 12.05.323A.440.0 (100.000,00 €).
– 12.05.323A.460.1 (8.692.641,00 €).
– 12.05.323A.471.0 (14.333.089,36 €).
– 12.05.323A.481.0 (17.538.924,08 €).
Santiago de Compostela, 25 de novembro de 2013
RESOLUCIÓN do 17 de decembro de 2013, da Dirección Xeral de Traballo e Economía Social, pola que se ordena o rexistro, o depósito e a publicación no Diario Oficial de Galicia do acordo de prórroga do convenio colectivo de Gadisven, S.A.
Consellería de Traballo e Benestar — III. Outras disposicións — 10/01/2014

Visto o acordo subscrito pola comisión negociadora do convenio colectivo de Gadisven, S.A. con data do 10 de outubro de 2013, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
A Dirección Xeral de Traballo e Economía Social
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante a Orde do 29 de outubro de 2010 (DOG nº 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 17 de decembro de 2013
Na Coruña, o 10 de outubro de 2013, reúnese nas oficinas da empresa a mesa negociadora do convenio colectivo de Gadisven, S.A.
Comparecentes:
A. Pola representación sindical:
Comparecen os membros do comité de empresa, que quedan enumerados agrupados por sindicatos, da seguinte maneira:
Sindicato CSI-F : Benjamín Rivera González e Francisco Javier Villasuso Lorenzo.
Sindicato CC.OO.: Víctor Uriarte Vigo, Christian Galasso Vilas e Fernando Otero Ramírez.
B. Pola dirección da empresa:
Pedro Pajarrón López-Sors.
Aberta a sesión e tras as deliberacións oportunas, as partes adoptan o seguinte acordo:
Prorrogar un ano, é dicir, desde o 1.1.2013 ata o 31.12.2013, a vixencia do convenio, coas excepcións que se relacionan a seguir:
Artigo 14
Establecer unha revisión salarial con efecto retroactivo á data do 1.1.2013 dun incremento do 1 % para os conceptos establecidos na táboa salarial do anexo I do convenio colectivo de Gadisvén, S.A.
Artigo 18
A bolsa de vacacións cobrarase nunha contía igual a 18 días dos seguintes conceptos: salario base, complemento de permanencia e complemento de convenio, sexa cal sexa o mes do seu desfrute. Este acordo terá efecto a partir do 1.1.2014.
Artigo 28
A póliza de accidentes de morte ou invalidez increméntase de 12.020 € a 15.000 € para todo o persoal. Ese acordo terá efecto a partir do 1.11.2013.
Artigo 29
A axuda escolar increméntase de 110 € a 112 € anuais por fillo con efecto retroactivo á data do 1.1.2013.
E sen máis asuntos que tratar, remata a sesión na cidade e data indicados no encabezamento.
CORRECCIÓN de erros. Resolución do 18 de decembro de 2013 pola que se actualizan os anexos V, VI e VII da Orde da Consellería de Economía e Facenda do 30 de xuño de 1992, pola que se aproba o modelo de autoliquidación das taxas da Comunidade Autónoma de Galicia e se establece a utilización de efectos timbrados para o pagamento das taxas por servizos administrativos de compulsa de documentos e de verificación de suficiencia e documentos acreditativos de lexitimación.
Axencia Tributaria de Galicia — III. Outras disposicións — 10/01/2014

Advertidos erros na referida resolución, publicada no DOG nº 249, do 31 de decembro de 2013, cómpre facer a seguinte corrección:
Na páxina 53196, onde di:
«32.77.02 Tramitación de expedientes en materia de augas minerais e termais, con
exclusión dos gastos relativos á información pública».
Deberá engadirse a continuación:
«32.77.03 Voaduras especiais».
ORDE do 16 de decembro de 2013 pola que se nomean novos membros do Consello Galego de Relacións Laborais en representación da Confederación de Empresarios de Galicia.
Consellería de Traballo e Benestar — II. Autoridades e persoal — 07/01/2014

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución que recolle o artigo 8 da dita resolución, a Confederación de Empresarios de Galicia acordou a substitución dun dos seus membros titulares e un dos suplentes, da súa representación no Consello.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo 1
Nomear membro titular do Pleno do Consello Galego de Relacións Laborais, en representación da Confederación de Empresarios de Galicia, a Jesús José Núñez Calvo en substitución de Guadalupe Hervera Iglesias.
Artigo 2
Nomear membro suplente do Pleno do Consello Galego de Relacións Laborais, en representación da Confederación de Empresarios de Galicia, a Guadalupe Hervera Iglesias en substitución de Sonia Pardo Díaz.
Santiago de Compostela, 16 de decembro de 2013
RESOLUCIÓN do 10 de decembro de 2013 de cesamento dun membro do Comité Autonómico de Ética da Investigación de Galicia.
Consellería de Sanidade — II. Autoridades e persoal — 07/01/2014

A secretaría do Comité Ético de Investigación Clínica de Galicia enviou o 28.11.2013 un escrito á Secretaría Xeral Técnica da Consellería de Sanidade en que comunica o cesamento a petición propia dunha persoa membro dese comité, María Ponte García.
Antecedentes:
O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que os membros deste comité serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres.
En aplicación do que dispón este artigo, mediante a Resolución do 17 de setembro de 2013, que se publicou no DOG núm. 181, do 23 de setembro, concedeuse a acreditación do Comité Autonómico de Ética de Investigación de Galicia, estableceuse a súa sede e nomeáronse como membros as persoas que se relacionaban no seu anexo. Entre elas, figuraba María Ponte García, licenciada en Dereito, da Dirección Xeral de Recursos Humanos do Servizo Galego de Saúde.
Consideracións legais e técnicas:
O número 7 do artigo 5 do arriba citado Decreto 63/2013, do 11 de abril, dispón que o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, a criterio do comité, e logo audiencia do/a interesado/a.
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
Revogar o nomeamento de María Ponte García, á súa solicitude, como membro do Comité Autonómico de Ética de Investigación de Galicia.
Santiago de Compostela, 10 de decembro de 2013
RESOLUCIÓN do 20 de decembro de 2013 pola que se acorda publicar o orzamento desta universidade para o exercicio do ano 2014.
Universidade da Coruña — III. Outras disposicións — 07/01/2014

O Consello Social da Universidade da Coruña, na reunión que tivo lugar o día 19 de decembro de 2013, e de conformidade con disposto no artigo 20.1 da Lei orgánica 6/2001, do 21 de decembro (modificada pola Lei orgánica 4/2007, do 12 de abril), e o artigo 4.c) da Lei 1/2003, do 9 de maio, de consellos sociais do Sistema universitario de Galicia, acordou a aprobación do orzamento desta universidade para o exercicio do ano 2014.
Esta reitoría, consonte o disposto no artigo 81.2 da Lei orgánica 6/2001, do 21 de decembro, de universidades (modificada pola Lei orgánica 4/2007, do 12 de abril), resolve publicar o dito orzamento, que acada a contía inicial no estado de ingresos e gastos de 114.923.507,25 euros segundo o detalle anexo.
A Coruña, 20 de decembro de 2013
1. Clasificación económica.
CORRECCIÓN de erros. Orde do 27 de decembro de 2013 pola que se aproba o Plan xeral de explotación marisqueira para o ano 2014.
Consellería do Medio Rural e do Mar — III. Outras disposicións — 07/01/2014

Advertido erro na orde publicada no Diario Oficial de Galicia núm. 249, do martes 31 de decembro de 2013, consistente na omisión da publicación do cadro J: plans de explotación de anémona (
Anemonia viridis
), procédese á súa publicación.
Provincia de Lugo
Provincia da Coruña
Provincia de Pontevedra
RESOLUCIÓN do 17 de decembro de 2013 pola que se publica o plan de estudos do máster universitario en Dirección de Actividades Educativas na Natureza.
Universidade de Santiago de Compostela — III. Outras disposicións — 14/01/2014

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 24 de febreiro de 2013 (publicado no BOE do 26 de marzo de 2013, por Resolución do secretario xeral de Universidades do 5 de marzo).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial do máster universitario en Dirección de Actividades Educativas na Natureza, que quedará estruturado segundo consta no anexo.
Santiago de Compostela, 17 de decembro de 2013
Rama de coñecemento: Ciencias Sociais e Xurídicas.
Universidades participantes: Universidade de Santiago de Compostela.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
RESOLUCIÓN do 17 de decembro de 2013 pola que se publica o plan de estudos do máster universitario en Márketing, Consultoría e Comunicación Política.
Universidade de Santiago de Compostela — III. Outras disposicións — 14/01/2014

Tras obter a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e despois de que se establecese o carácter oficial do título por Acordo do Consello de Ministros do 8 de marzo de 2013 (publicado no BOE do 23 de abril de 2013 por Resolución do secretario xeral de Universidades do 2 de abril).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008,
Publicar o plan de estudos conducente á obtención do título oficial de máster universitario en Márketing, Consultoría e Comunicación Política, que quedará estruturado segundo consta no anexo.
Santiago de Compostela, 17 de decembro de 2013
CORRECCIÓN de erros. Resolución do 18 de decembro de 2013 pola que se publica o Plan de formación do persoal ao servizo da Administración autonómica, da Administración local e da Administración de xustiza de Galicia para o ano 2014.
Escola Galega de Administración Pública — III. Outras disposicións — 14/01/2014

Advertidos erros na referida resolución, publicada no DOG núm. 246, do 26 de decembro de 2013, cómpre facer a seguinte corrección:
Na páxina 50124, na epígrafe correspondente á Consellería de Economía e Industria, onde di:
Debe dicir:
Na páxina 50125, na epígrafe correspondente á Consellería do Medio Rural e do Mar, onde di:
Debe dicir:
RESOLUCIÓN do 17 de decembro de 2013 pola que se publica o plan de estudos do máster universitario en Lingüística Galega.
Universidade de Santiago de Compostela — III. Outras disposicións — 14/01/2014

Tras obter a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e despois de se establecer o carácter oficial do título polo Acordo do Consello de Ministros do 28 de outubro de 2011 (publicado no BOE do 25 de novembro de 2011 por Resolución do secretario xeral de Universidades do 7 de novembro).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008,
Publicar o plan de estudos conducente á obtención do título oficial de máster universitario en Lingüística Galega, que quedará estruturado segundo consta no anexo.
Santiago de Compostela, 17 de decembro de 2013
RESOLUCIÓN do 30 de decembro de 2013, do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, pola que se declaran definitivas as relacións provisorias de aptos e non aptos.
Consellería de Medio Ambiente, Territorio e Infraestruturas — III. Outras disposicións — 14/01/2014

Publicadas as relacións provisorias de aptos e non aptos correspondentes ás probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante Resolución do 23 de xullo de 2013, da Dirección Xeral de Mobilidade (
Diario Oficial de Galicia
núm. 149, do 6 de agosto), e unha vez transcorrido o prazo de presentación de reclamacións, o tribunal designado para cualificar as ditas probas
Primeiro. Declarar definitivas as relacións provisorias de aptos e non aptos.
Segundo. Expoñer as ditas relacións nos lugares establecidos para o efecto na resolución da convocatoria.
Terceiro. Remitir á Dirección Xeral de Mobilidade a relación definitiva de aprobados; todo isto coa finalidade de que, tras o aboamento das taxas legalmente establecidas, se proceda á expedición dos correspondentes certificados de conselleiros de seguridade.
Cuarto. Publicar este acordo no
Diario Oficial de Galicia
.
Contra esta resolución poderá interpoñerse recurso de alzada ante o director xeral de Mobilidade da Consellería de Medio Ambiente, Territorio e Infraestruturas, no prazo dun mes contado desde o día seguinte ao da súa publicación no
Diario Oficial de Galicia
. Transcorridos tres meses desde a presentación do referido recurso sen que se notifique a súa resolución, entenderase desestimado e quedará expedita a vía procedente.
Santiago de Compostela, 30 de decembro de 2013
RESOLUCIÓN do 17 de decembro de 2013 pola que se publica o plan de estudos do máster universitario en Tecnoloxías da Información.
Universidade de Santiago de Compostela — III. Outras disposicións — 16/01/2014

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 24 de febreiro de 2012 (publicado no BOE do 26 de marzo pola Resolución do secretario xeral de Universidades do 5 de marzo).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008,
Publicar o plan de estudos conducente á obtención do título oficial de máster universitario en Tecnoloxías da Información, que quedará estruturado segundo consta no anexo.
Santiago de Compostela, 17 de decembro de 2013
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
RESOLUCIÓN do 17 de decembro de 2013 pola que se publica o plan de estudos do máster universitario en Xuventude e Sociedade.
Universidade de Santiago de Compostela — III. Outras disposicións — 16/01/2014

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 24 de febreiro de 2012 (publicado no BOE do 26 de marzo pola Resolución do secretario xeral de Universidades do 5 de marzo).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008,
Publicar o plan de estudos conducente á obtención do título oficial de máster universitario en Xuventude e Sociedade, que quedará estruturado segundo consta no anexo.
Santiago de Compostela, 17 de decembro de 2013
Cadro 1. Distribución de créditos ECTS según tipo de materia.
Cadro 2. Materias, créditos e distribución temporal do máster.
RESOLUCIÓN do 17 de decembro de 2013 pola que se publica o plan de estudos do máster universitario en Procuradoría.
Universidade de Santiago de Compostela — III. Outras disposicións — 16/01/2014

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 20 de setembro de 2013 (publicado no BOE do 15 de novembro pola Resolución do secretario xeral de Universidades do 24 de outubro).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008,
Publicar o plan de estudos conducente á obtención do título oficial de máster universitario en Procuradoría, que quedará estruturado segundo consta no anexo.
Santiago de Compostela, 17 de decembro de 2013
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
RESOLUCIÓN do 3 de xaneiro de 2014 pola que se procede á publicación das subvencións concedidas en virtude da Orde do 29 de abril de 2013, pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario.
Consellería de Sanidade — III. Outras disposicións — 16/01/2014

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 14.1 da Orde do 29 de abril de 2013 (DOG núm. 87, do 7 de maio), pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario, procédese á publicación das subvencións concedidas en virtude da dita orde.
Crédito orzamentario inicial: 220.000 €. O custo total das subvencións concedidas para o tipo A e para o tipo B irá con cargo á aplicación 5001.413A.481.21 e ao código de proxecto 201200034 dos orzamentos xerais da Comunidade Autónoma de Galicia para o ano 2013.
No que se refire aos beneficiarios, importes concedidos e finalidade da subvención: véxase o anexo.
Santiago de Compostela, 3 de xaneiro de 2014
CORRECCIÓN de erros. Resolución do 30 de decembro de 2013 pola que se establecen as bases reguladoras para a concesión, en réxime de concorrencia competitiva, das axudas do programa Conecta peme para fomentar a cooperación público-privada a través de proxectos de investigación e desenvolvemento en cooperación entre pemes en áreas estratéxicas para a Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2007-2013, e se procede á súa convocatoria para o ano 2014 (código de procedemento IN852A).
Axencia Galega de Innovación — III. Outras disposicións — 16/01/2014

Advertido erro na dita resolución publicada no
Diario Oficial de Galicia
núm. 7, do 13 de xaneiro, cómpre realizar as seguintes correccións:
Na páxina 1279, artigo 9.3.c), primeiro guión, onde di: «O custo da subcontratación deberá incluír os conceptos que a seguir se indican: - Persoal propio e de nova contratación que contrate a entidade para a realización do roxecto con carácter exclusivo para el. O seu custo non poderá superar o 40 % do custo total da subcontratación»; debe dicir: «O custo da subcontratación deberá incluír os conceptos que a seguir se indican: - Persoal propio e de nova contratación que contrate a entidade para a realización do roxecto con carácter exclusivo para el. O seu custo non poderá superar o 80 % do custo total da subcontratación».
Sustituir os anexos I ao IX existentes polos correctos.
Engadir os anexos X e XI a que fai referencia o corpo da resolución.
RESOLUCIÓN do 9 de xaneiro de 2014 pola que se dá publicidade aos convenios de colaboración subscritos por este organismo no terceiro cuadrimestre do ano 2013.
Instituto Galego de Seguridade e Saúde Laboral — III. Outras disposicións — 20/01/2014

O artigo 11.1 da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esta obriga,
Artigo único
Darlle publicidade á relación dos convenios subscritos polo Instituto Galego de Seguridade e Saúde Laboral nos meses de setembro, outubro, novembro e decembro do ano 2013 e que se incorpora como anexo a esta resolución.
Santiago de Compostela, 9 de xaneiro de 2014